запазени през третия период на търгуване по СТЕ на ЕС.
 (27)
 Настоящият регламент съдържа подобрения в мониторинга и докладването, които вземат предвид първото издание на международните стандарти и препоръчителни практики за опазване на околната среда — схемата за компенсиране и намаляване на въглеродните емисии в международното въздухоплаване (CORSIA) (приложение 16, том IV към споразумението), прието от Съвета на ИКАО на десетото заседание на 214-та му сесия на 27 юни 2018 г. Регламентът относно проверката на докладите за емисии на парникови газове и на докладите за тонкилометри и акредитацията на проверяващи органи съгласно Директива 2003/87/ЕО също е изменен, за да бъде взето предвид първото издание на международните стандарти и препоръчителни практики и тези два инструмента се допълват от делегиран акт съгласно член 28в от Директива 2003/87/ЕО. Поради това Регламент (ЕС) No 601/2012 следва да бъде съответно изменен.
 (28)
 Мерките, предвидени в настоящия регламент, са в съответствие със становището на Комитета по изменението на климата,
 ПРИЕ НАСТОЯЩИЯ РЕГЛАМЕНТ:
 ГЛАВА I
 ОБЩИ РАЗПОРЕДБИ
 РАЗДЕЛ 1
 Предмет и определения
 Член 1
 Предмет
 С настоящия регламент се определят правилата за мониторинг и докладване на емисиите на парникови газове и данните за дейността в съответствие с Директива 2003/87/ЕО през периода на търговия в рамките на система за търговия с емисии на Съюза, започващ на 1 януари 2021 г., както и в следващите периоди на търговия.
 Член 2
 Обхват
 Настоящият регламент се отнася за мониторинга и докладването на емисиите на парникови газове във връзка с дейностите, посочени в приложение I към Директива 2003/87/ЕО, за мониторинга и докладването на данните за дейността на стационарни инсталации и във въздухоплаването, както и за мониторинга и докладването на данните за тонкилометрите при авиационните дейности.
 Той се отнася за емисиите и данните за дейността в периода от 1 януари 2021 г. нататък.
 Член 3
 Определения
 За целите на настоящия регламент се прилагат следните определения:
 (1)
 „данни за дейността“ означава количеството горива или материали, консумирани или произведени при даден процес, които са от значение за съответната изчислителна методика за мониторинг и са изразени в тераджаули, тонове маса или (за газовете) нормални кубични метри обем, според случая;
 (2)
 „период на търговия“ означава период, посочен в член 13 от Директива 2003/87/ЕО;
 (3)
 „тонкилометър“ означава тон полезен товар, превозен на разстояние от един километър;
 (4)
 „пораждащ емисии поток“ означава някое от следните:
 а)
 конкретен вид гориво, суровина или продукт, пораждащи емисии на съответни парникови газове в един или повече източници на емисии, в резултат от своята употреба или производство;
 б)
 конкретен вид гориво, суровина или продукт, съдържащи въглерод и включени в изчислението на емисии на парникови газове при използване на методика на база масов баланс;
 (5)
 „източник на емисии“ означава самостоятелно установима част от инсталация или процес в нея, от която се отделят съответните парникови газове или, за авиационните дейности — отделно въздухоплавателно средство;
 (6)
 „неопределеност“ означава параметър, свързан с резултата от определянето на дадено количество, който характеризира дисперсията на стойностите, които могат основателно да бъдат отнесени към това количество, включително влиянието на системните, както и на случайните фактори; неопределеността се изразява в проценти и описва